Makinat e vogla dhe efiçente - prirje për 2011
Kompanitë e prodhimit të makinave duan të përfitojnë nga preferenca që ka treguar tregu për këto makina
Makinat elektrike pritet të bëhen diçka e zakonshme në vitin 2011. Dhe kompanitë e prodhimit të automjeteve duan të përfitojnë nga një treg tërheqës. Nissan thotë se marka e re “Leaf” do të jetë tërheqëse për konsumatorët që janë ambjentalistë por edhe të kujdesshëm me financat. Çmimi është rreth 30 mijë dollarë, por drejtori i planifikimit të produkteve Mark Peri e quan një makinë familjare të përballueshme. Kompania franceze Peugeot po hyn në lojë me modelin iOn, që është krijuar për udhëtime të shkurtra në qytet. Ndërsa modeli i vogël i Renosë. Twizy me dy vende karikohet për më pak se katër orë. Reno thotë se me një rreze 100 kilometra për një karikim, është ideale për t’u përdorur në qytet. Por ekspertët e kësaj industrie thonë se rrezja e kufizuar e shumë makinave elektrike është ende pengesë për konsumatorët. Prodhuesi amerikan i makinave General Motors beson se ka gjetur përgjigjen me hibridin e ri Volt, që filloi të shfaqej në ekspozitat e makinave në dhjetor. Menaxheri i kësaj kompanie për Bregun Perëndimor, Riçard Xhejms. Por jo të gjitha makinat elektrike janë për çdo konsumator. Zëdhënësit të ekspozitës së makinave në Los Anxheles Brendan Flin i pëlqen hibridi C-X75 i Jaguarit. Për ata që nuk përballojnë dot shuma të tilla, Micra e Nissanit ka teknologji shumë të avancuar dhe është ekonomike për një çmim prej 19 mijë dollarësh. Përveç se nuk ka nevojë për çelës, mundet edhe të kontrollojë hapësirën mes dy makinave të parkuara dhe t’i thotë shoferit nëse ka vend për parkim. Qoftë hibrid ose jo, redaktori i revistës Road and Track, Riçard Horman thotë se në vitin 2011 prirja është për makina më të lehta, më efikase dhe më ekonomike. Por nuk parashikohet qe makina tradicionale me karburant të zhduket. MP4-12C e McLarenit ka një motor me tetë cilindra që arrin shpejtësinë 60 milje për tre sekonda. Por me një çmim prej 260 mijë dollarësh jo gjithkush mund ta blejë.